10. การควบคุมภายใน

บริษัทฯ มีบริษัทย่อยรวมทั้งสิ้น 2 บริษัท ได้แก่

1. บริษัท ดับเบิ้ลยูเอช โฮลดิ้ง จำกัด ดำเนินธุรกิจเกี่ยวกับการเข้าไปลงทุนในกิจการอื่น
หรือเข้าเป็นหุ้นส่วนจำพวกจำกัดความรับผิดในห้างหุ้นส่วนจำกัด ซึ่งบริษัทฯ ถือหุ้นร้อยละ 49
จากทุนจดทะเบียนในปัจจุบัน 5 ล้านบาท

2. บริษัท ดับเบิลยูเอชไป๊ป (ประเทศไทย) จำกัด ดำเนินธุรกิจต่อเนื่องกับบริษัทฯ กล่าวคือ
เป็นผู้ดำเนินการออกแบบ วางระบบ เชื่อมต่อ และติดตั้ง ซึ่งบริษัทฯ ถือหุ้นร้อยละ 48.99
จากทุนจดทะเบียนในปัจจุบัน 10 ล้านบาท และบริษัท ดับเบิ้ลยูเอช โฮลดิ้ง จำกัด
ถือหุ้นบุริมสิทธิร้อยละ 50.99 ซึ่งในส่วนของหุ้นบุริมสิทธิจะมีสิทธิรับเงินปันผลได้เพียงหุ้นละ 5
บาทต่อหุ้น ดังนั้น บริษัทฯ จะได้รับเงินปันผลคิดเป็นสัดส่วนไม่น้อยกว่าร้อยละ 90
ของเงินปันผลทั้งหมด

คณะกรรมการบริษัทฯ ได้จัดตั้งให้มีคณะกรรมการตรวจสอบ โดยประกอบไปด้วย

1. นายวรชัย พิจารณ์จิตร ประธานคณะกรรมการตรวจสอบ

2. นายดุสิต นนทะนาคร กรรมการตรวจสอบ

3. นายสุรพล ถวัลยวิชชจิต กรรมการตรวจสอบ

โดยคณะกรรมการตรวจสอบมีขอบเขตหน้าที่ และความรับผิดชอบ
และรายงานต่อคณะกรรมการบริษัทฯ ในเรื่องของการกำกับดูแลรายงานทางการเงินของบริษัทฯ
และบริษัทย่อย
ให้มีการปฏิบัติตามมาตรฐานการบัญชีที่เหมาะสมกับการดำเนินธุรกิจให้ตรงต่อความเป็นจริง
ครบถ้วนเพียงพอและเชื่อถือได้
และกำกับดูแลให้ปฏิบัติตามข้อกำหนดของประกาศสำนักงานคณะกรรมการกำกับหลักทรัพย์และตลาดหลักทรัพย์
และของตลาดหลักทรัพย์ กฎหมายที่เกี่ยวข้อง และตามหลักการกำกับดูแลกิจการที่ดี
อีกทั้งดูแลให้บริษัทฯ และบริษัทย่อย มีระบบการควบคุมภายในที่เหมาะสม มีประสิทธิภาพ คัดเลือก
และแต่งตั้งผู้สอบบัญชี รวมทั้งงานอื่นๆ ที่คณะกรรมการบริษัทฯ ได้มอบหมาย

คณะกรรมการตรวจสอบ ทำหน้าที่กำกับดูแลงานโดยมอบหมายให้นางสาวรัตติกร ทรรทรานนท์
ซึ่งเป็นพนักงานประจำของบริษัทฯ เป็นผู้รับผิดชอบดูแลในฐานะเป็นผู้ตรวจสอบภายในให้แก่บริษัทฯ
โดยปฏิบัติหน้าที่ตรวจสอบและรายงานโดยตรงต่อคณะกรรมการตรวจสอบ

คณะกรรมการตรวจสอบและคณะกรรมการบริษัทฯ ได้พิจารณาแล้วเห็นว่าบริษัทฯและบริษัทย่อย
ได้ปฏิบัติตามมาตรฐานการบัญชีของสมาคมนักบัญชีและผู้สอบบัญชีรับอนุญาตแห่งประเทศไทย
และประกาศของสำนัก งานคณะกรรมการกำกับหลักทรัพย์และตลาดหลักทรัพย์ และ
ของตลาดหลักทรัพย์ในการจัดทำรายงานงบการเงิน ไม่พบข้อบกพร่องที่เป็นสาระสำคัญ
ซึ่งไม่สอดคล้องต่อการปฏิบัติตามหลักการกำกับดูแลกิจการที่ดี บริษัทฯ และบริษัทย่อย
มีระบบการควบคุมภายในที่เหมาะสมกับสภาพธุรกิจ และสามารถป้องกันทรัพย์สินของบริษัทฯ
และบริษัทย่อยจากการที่ผู้บริหารนำไปใช้โดยมิชอบ

รายงานของคณะกรรมการตรวจสอบ

คณะกรรมการตรวจสอบได้ปฏิบัติหน้าที่ และความรับผิดชอบที่ได้รับมอบหมายจากคณะกรรมการบริษัทฯ
ในเรื่องของการกำกับดูแลรายงานทางการเงินของบริษัทฯ และบริษัทย่อย ให้ตรงต่อความเป็นจริง
ครบถ้วนเพียงพอและเชื่อถือได้และเป็นไปตามมาตรฐานการบัญชีที่เหมาะสม การกำกับดูแลให้บริษัทฯ
และบริษัทย่อย
ปฏิบัติตามข้อกำหนดของประกาศสำนักงานคณะกรรมการกำกับหลักทรัพย์และตลาดหลักทรัพย์และของตลาดหลักทรัพย์
กฏหมายที่เกี่ยวข้องและตามหลักการกำกับดูแลกิจการที่ดี อีกทั้งดูแลให้บริษัทฯ และบริษัทย่อย
มีระบบการควบคุมภายในที่เหมาะสมและมีประสิทธิภาพและอื่นๆ ตามที่ได้รับมอบหมาย

ในรอบปี 2551 ที่ผ่านมา นางสาวรัตติกร ทรรทรานนท์
เป็นผู้รับผิดชอบดูแลด้านการตรวจสอบภายในให้แก่บริษัทฯ
โดยคณะกรรมการตรวจสอบได้ร่วมประชุมกับเจ้าหน้าที่ตรวจสอบภายใน
เพื่อวางแผนการตรวจสอบและกำกับดูแลให้เป็นไปตามทิศทางที่กำหนดไว้ พบว่าบริษัทฯ
และบริษัทย่อย
มีระบบการควบคุมภายในที่เพียงพอและเหมาะสมในการดำเนินธุรกิจและสามารถป้องกันทรัพย์สินของบริษัทฯ
และบริษัทย่อยจากการที่ผู้บริหารนำไปใช้โดยมิชอบ ซึ่งผู้สอบบัญชีของบริษัทฯ
ก็ได้ให้ความเห็นสอดคล้องกันว่าไม่พบประเด็นปัญหาหรือข้อบกพร่องที่เป็นสาระสำคัญ

คณะกรรมการตรวจสอบได้กำกับดูแลงบการเงินรายไตรมาส และงบการเงินประจำปี 2551
ของบริษัทฯ
และบริษัทย่อยให้ปฏิบัติตามมาตรฐานการบัญชีของสมาคมนักบัญชีและผู้สอบบัญชีรับอนุญาตแห่งประเทศไทย
และประกาศของสำนักงานคณะกรรมการกำกับหลักทรัพย์และตลาดหลักทรัพย์และของตลาดหลักทรัพย์

คณะกรรมการตรวจสอบ ไม่มีความเห็นที่แตกต่างจากคณะกรรมการบริษัทฯ
และผู้สอบบัญชีเกี่ยวกับการทำรายการระหว่างกันของบริษัทฯ
กับบริษัทที่เกี่ยวข้องกันหรือบุคคลที่อาจมีความขัดแย้งทางผลประโยชน์
โดยรายการระหว่างกันที่เกิดขึ้นนั้น เป็นการทำรายการเช่นเดียวกับรายการที่ทำกับธุรกิจทั่วไป
ซึ่งบริษัทฯได้เปิดเผยไว้ในหมายเหตุประกอบงบการเงินแล้ว

คณะกรรมการตรวจสอบได้เสนอความเห็นต่อคณะกรรมการบริษัทฯ ในการประชุมครั้งที่ 1 ประจำปี
2552 เมื่อวันที่ 16 กุมภาพันธ์ 2552 ในการเสนอให้ นางสาวทิพวัลย์ นานานุวัฒน์
(ผู้สอบบัญชีรับอนุญาต เลขที่ 3459) และ/หรือ นายศุภชัย ปัญญาวัฒโน (ผู้สอบบัญชีรับอนุญาต เลขที่
3930) และ/หรือ นางสาวศิราภรณ์ เอื้ออนันตกุล (ผู้สอบบัญชีรับอนุญาต เลขที่ 3844) จากบริษัท
สำนักงาน เอินส์ท แอนด์ ยัง จำกัด เป็นผู้สอบบัญชีของบริษัทฯสำหรับรอบบัญชีของปี 2552
โดยจะต้องเสนอขออนุมัติจากที่ประชุมสามัญประจำปีของผู้ถือหุ้นต่อไป

นายวรชัย พิจารณ์จิตร

ประธานกรรมการตรวจสอบ

นายดุสิต นนทะนาคร นายสุรพล ถวัลยวิชชจิต

กรรมการตรวจสอบ กรรมการตรวจสอบ